Eesti Teaduste Akadeemia naiskoor

Eesti Teaduste Akadeemia Naiskoor (lühend: TAN) on aastast 1959 Tallinnas Eesti Teaduste Akadeemia juures tegutsev naiskoorhttp://www.tanaiskoor.ee/index.php?option=com_content&view=article&id=47&Itemid=54 (vaadatud 22.02.2013).

TANi asutaja ja asutamisest 1986. aastani oli peadirigent Arvo Ratassepp. Tema kõrval ning pärast Arvo Ratasseppa on kooriga töötanud paljud dirigendid: 1978–1989 Imbi Potter, 1986–1987 Peeter Perens senior,  1988–1994 Ranno Linde (sünd. 1964), 1990–1991 Ants Soots jt. 

1990–2005 juhatas TAN-i Merike Toro (sünd. 1947). Tema käe all sai koor üle vahepealsete aegade mõõnaperioodist ning asus taas tegutsema aktiivse kontsertkoorina, võttis osa rahvusvahelistest koorikonkurssidest ning andis välja mitu heliplaati. 

2000. aastal juhatas koori Anne Alt (sünd. 1974) ja aastal 2005 oli dirigendipuldis Veronika Portsmuth. Aastast 2006 on TANi peadirigent Andrus Siimon. Aastast 2021 seisab Andrus Siimoni kõrval ka dirigent Tõnis Sarap. 

TAN on osalenud paljudel rahvusvahelistel konkurssidel ja festivalidel, näiteks Ungaris, Soomes, Rootsis. Eestis on koor andnud kümmekond kontserti aastas.

TANi repertuaar on olnud lai: esitatud on nii kiriku- kui ka ilmalikku muusikat.

Vaata ka
Eesti Teaduste Akadeemia Meeskoor

 Viited 

Välislingid
TANi koduleht

Kategooria:Tallinna koorid
Kategooria:Eesti naiskoorid
Kategooria:Eesti Teaduste Akadeemia